Amur ameqqran n yimezwura n twaculin n tudrin-a, kan-d seg Tḥanut, xas ma ur t-ẓrin ara.Tuli ɣef lebḥer s wazal n 800 n lmitrat. Tebɛed ɣef Tizi Uzzu s 15 n kilumitr. Zedɣen degs qrib 1200 n yimdanen. Tesɛa tilisa akked Yiɣil Buccen seg usamar, At Xelfat d Yimqecren seg umalu, Ibusɛaden seg ugafa, ma seg unẓul, ad naf Lazib d Buṣwar. Tesɛa Tḥanut sin yidrumen : At Ɛmer Wali akked Abuzeggan. Xas ulamma ixus lgaz n temdint deg taddart-a, meɛna ɣur-s kra n ttawilat-nniḍen : axxam n usejji, aɣerbaz amenzu, lbusṭa, amaruz n tɣiwant d uxxam n yilmeẓyen. Tella Tḥanut d taɣiwant deg lgirra-nni, tura tuɣal d taddart yettwattun, akken i d-cetkan. Taḥanut, tettusemma deg lgirra-nni ‘’Le secteur, llah yerḥem’’ imi kra n win ceyyɛen ɣer din, tban taggara-as.